Finnskogleden

Finnskogleden er en vandringsled som går mellom Morokulien på grensen mellom Eidskog og Eda i sør, og Søre Osen i Trysil i nord. Den er cirka 240 kilometer lang og går gjennom Finnskogen både på norsk og svensk side av grensen. Leden følger gamle ferdselsveier mellom de gamle finnetorpene på Finnskogen og gir således et innblikk i den gamle finnekulturen i området, men også naturopplevelser. Langs hele leden er det forbindelser til andre turstier og flere overnattingssteder, noen private og noen i regi av Finnskogen Turistforening. Finnskogen Turistforening har ansvar for vedlikeholdet av Leden. Det er laget et eget kart- og informasjonshefte for Finnskogleden. Dette kan kjøpes blant annet gjennom Finnskogen Turistforening eller i DNT Oslo og omegns ekspedisjon i Storgata i Oslo.
Eksterne lenker
 Finnskogen Turistforenings hjemmesider  med mulighet for å laste ned kart
 Outtt tilbyr turbeskrivelser og kart

Kategori:Finnskogen
Kategori:Finnekulturen
Kategori:Kultur i Innlandet
Kategori:Svensk kultur
Kategori:Vandreruter
Kategori:Den norske riksgrensen